For mere end tredive år siden var Jens Peter Jensen gennem sit arbejde som tømrer i kontakt med asbest. -	Sommetider var man hvid af støv, så jeg har været i kontakt med asbest, beretter han. Mange år efter har Jens Peter Jensen fået konstateret lungehindekræft. -	Jeg fik at vide, at der ikke er så meget at gøre, fortæller han. En ny behandlingsform, immunterapi, er blevet godkendt af Medicinrådet. Det kan du læse mere om i denne artikel: Håber at leve så længe som muligt Indtil nu har det kun være muligt at behandle patienter med operation meget tidligt i forløbet eller kemoterapi, men nu er der et alternativ til omkring 40 procent af de personer, som rammes af lungehindekræft. I alt får Aalborg Universitetshospital omkring 30 patienter med sygdommen ind om året – af dem regner de med at 10 kan få den nye behandling. Jens Peter Jensen vil gerne modtage den nye behandling, især hvis det kan hjælpe andre. - Hvis de vil forsøge den nye behandling med mig, må de gerne det, hvis det kan hjælpe andre, siger han. Indtil da fortsætter kemoterapien for Jens Peter Jensen, imens han håber på det bedste. - Jeg håber at kunne leve så længe som muligt, slutter han. Se tv-indslaget her:

Referat:
For to måneder siden fik 59-årige Jens Peter Jensen fra Aalborg konstateret lungehindekræft. Han er glad for, at ny forskning på området giver resultater.